L'Aljama de Bétera oferirà la seua pròpia visió del Ball de Torrent en la XI edició de la Mostra
26 de novembre de 2018

Dissabte que ve, 1 de desembre, a les 19:00 hores tenim una cita important amb la cultura tradicional valenciana a l'auditori del Palauet i és que arriba la XI edició de la Mostra de l'Aljama que enguany estrena un espectacle basat en el Ball de Torrent.

El Ball de Torrent és un ball teatral burlesc de caire popular del qual es poden trobar referències documentals des del segle XVII, en forma de moixiganga dramàtica barroca, fins a la primera meitat del segle XX, com a espectacle executat pels quadres de balls populars. Segons les dades documentals més antics, el ball es va originar a València, promogut pel gremi de robers.

Enguany per celebrar la XI edició de la Mostra l'Aljama se centra en aquell ball que deien de Torrent, un espectacle actual, antic i futurista que hem treballat intensament al llarg dels últims dos anys.

És una representació inspirada en les moixigangues que baix el nom de Balls de Torrents s'han escenificat durant més de tres-cents anys a les terres valencianes, revisitada des de la modernitat i la posteritat.

Així, la localització de l% de l'acció teatral se situa a la Bétera l'any 3022 amb motiu de la visita dels reis que venen a inaugurar el tan esperat Museu del Castell.

Cada edició de la Mostra els diners de les entrades va destinat a un treball social en esta edició l'associació continua treballant amb la Fundació Vicente Ferrer.

Podeu trobar les entrades a la botiga de Pollos Planes al carrer Gascón Sirera, 59 de Bétera, o contactant amb qualsevol component de l'associació cultural Aljama de Bétera.